pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.กนกวรรณ ชื่นชม สช.หนุนมาตรการช่วยเหลือโรงเรียนเอกชนเต็มที่ หวังฝ่าวิกฤตโควิดไปด้วยกัน [กระทรวงศึกษาธิการ]
วันพฤหัสบดีที่ 14 พฤษภาคม 2563
รมช.กนกวรรณ ชื่นชม สช.หนุนมาตรการช่วยเหลือโรงเรียนเอกชนเต็มที่ หวังฝ่าวิกฤตโควิดไปด้วยกัน [กระทรวงศึกษาธิการ]
รมช.กนกวรรณ ชื่นชม สช.หนุนมาตรการช่วยเหลือโรงเรียนเอกชนเต็มที่ ทั้งสินเชื่อเสริมสภาพคล่อง-งดดอกเบี้ยกองทุนฯ-ลงทะเบียนรับเงินทดแทนเยียวยาต่าง ๆ หวังฝ่าวิกฤตโควิดไปด้วยกัน
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เปิดเผยว่า จากการที่ได้มอบนโยบายให้ นายอรรถพล ตรึกตรอง เลขาธิการคณะกรรมการส่งเสริมการศึกษาเอกชน เร่งให้ความช่วยเหลือการจัดการศึกษาของโรงเรียนเอกชนทั้งในระบบและนอกระบบ ที่ได้รับผลกระทบจากการแพร่ระบาดของโรคติดเชื้อไวรัสโคโรน่า 2019 (COVID-19) ทําให้โรงเรียนไม่สามารถเปิดทําการเรียนการสอนได้ตามปกติ แต่ในขณะเดียวกันยังคงต้องแบกรับภาระค่าใช้จ่าย และเงินเดือนครู บุคลากร เช่นเดิมนั้น ขณะนี้ได้รับรายงานความก้าวหน้าในการดําเนินงานหลายส่วนแล้ว
รมช.ศึกษาธิการ กล่าวว่า ต้องขอขอบคุณทาง สช.ที่นํานโยบายไปสู่การปฏิบัติอย่างเป็นรูปธรรม ทั้งในการประชุมหารือกับผู้มีส่วนเกี่ยวข้อง ตลอดจนทําความเข้าใจในกระบวนการ หลักเกณฑ์ และเงื่อนไขต่าง ๆ ให้ครู บุคลากร และโรงเรียนและสถานศึกษาเอกชน ได้รับทราบและเข้าถึงการรับสิทธิประโยชน์ที่พึงมีพึงตามมาตรการของรัฐบาลและหน่วยงานต่าง ๆ ได้อย่างถูกต้องและทันตามกรอบระยะเวลา โดยเฉพาะการหารือร่วมกับสํานักงานกองทุนสงเคราะห์ เพื่อหามาตรการบรรเทาความเดือดร้อน และเสริมสภาพคล่องของโรงเรียนและสถานศึกษาเอกชน ใน 2 ส่วน คือ การงดคิดดอกเบี้ยและค่าปรับสินเชื่อเพื่อสวัสดิการ (กองทุนเลี้ยงชีพ) ลูกหนี้เดิม เป็นเวลา 6 เดือน (เดือนพฤษภาคม - ตุลาคม 2563) และลดอัตราดอกเบี้ยเงินกู้สินเชื่อเพื่อสวัสดิการ เหลือ 4% ต่อปี ในโครงการที่ 3-4 โดยมีผลอัตโนมัติ พร้อมจัดตั้งสินเชื่อเพื่อสวัสดิการ (เงินทุนเลี้ยงชีพ) โครงการ 5 เพื่อขยายสิทธิ์ให้กับสมาชิกที่มีอายุงาน 5 ปี แต่ไม่ถึง 10 ปี ได้มีสิทธิ์กู้สินเชื่อ ร้อยละ 90 ของเงินสะสม (3%) ส่วนสมาชิกที่มีอายุงาน 10 ปีขึ้นไป กู้ได้ร้อยละ 90 ของเงินสะสมและเงินสมทบ (12%) ตั้งแต่วันที่ 1 พฤษภาคม 2563 เป็นต้นไป
“มาตรการจัดตั้งสินเชื่อเพื่อสวัสดิการ โครงการ 5 เกิดจากแนวคิดที่ต้องการจะขยายสิทธิ์ให้กับสมาชิกที่มีอายุงาน 5 ปี แต่ไม่ถึง 10 ปี ได้มีสิทธิ์กู้สินเชื่อเพื่อสวัสดิการของตนเอง เพื่อเป็นการบรรเทาความเดือดร้อนของครูและบุคลากรใหม่ ๆ ในขณะเดียวกัน ครูที่เป็นสมาชิกมานานแล้ว ก็จะได้แบ่งเบาภาระในการชําระค่างวดที่น้อยลงด้วย
นอกจากนี้ ยังได้บูรณาการทํางานร่วมกับ ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน สํานักงานประกันสังคม และผู้แทนสมาคมโรงเรียนเอกชน เพื่อชี้แจงทําความเข้าใจเกี่ยวกับการยื่นขอรับเงินทดแทนในกรณีว่างงาน เนื่องจากมีเหตุสุดวิสัย อันเกิดจากการระบาดของโรคติดต่ออันตรายตามกฎหมายว่าด้วยโรคติดต่อ พ.ศ. 2563 เพื่อรับเงินทดแทนจากกองทุนประกันสังคม 62% ของค่าจ้าง เป็นเวลา 90 วัน (3 เดือน) ซึ่งมีบุคลากรโรงเรียนเอกชน ที่เป็นผู้ประกันตนตามมาตรา 33 จํานวนประมาณ 100,000 คน รวมทั้งให้ความช่วยเหลือและอํานวยความสะดวกแก่บุคลากรโรงเรียนเอกชน ในการลงทะเบียนเพื่อรับเงินเยียวยา 5,000 บาทต่อเดือน ตามมาตรการของรัฐบาล สําหรับดูแลและเยียวยาแรงงาน ลูกจ้างชั่วคราว อาชีพอิสระ ที่ไม่อยู่ในระบบประกันสังคม ทางเว็บไซต์เราไม่ทิ้งกัน เพื่อเป็นการบรรเทาความเดือดร้อนจากผลกระทบโรคติดเชื้อ COVID-19 ด้วย” รมช.ศึกษาธิการ กล่าว
รัฐบาลไทย-ข่าวทำเนียบรัฐบาล-พม. จับมือจังหวัดนำร่อง ประกาศเจตนารมณ์จังหวัดปลอดขอทาน
วันจันทร์ที่ 7 มกราคม 2562
พม. จับมือจังหวัดนําร่อง ประกาศเจตนารมณ์จังหวัดปลอดขอทาน
พม. จับมือจังหวัดนําร่อง ประกาศเจตนารมณ์จังหวัดปลอดขอทาน
วันนี้ (7 ม.ค. 62) เวลา 13.30 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมคณะกรรมการควบคุมการขอทาน ครั้งที่ 1/2562 ณ ห้องประชุมชั้น 8 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ
พลเอก อนันตพรกล่าวว่า การประชุมคณะกรรมการควบคุมการขอทาน ครั้งที่ 1/2562 เป็นการติดตาม ผลการดําเนินงานที่ผ่านมา ใน 3 ประเด็นสําคัญ ได้แก่ 1) ผลการขับเคลื่อนงานสําคัญของจังหวัด ปี 2561 2) ผลการอบรมพนักงานเจ้าหน้าที่ตามพระราชบัญญัติควบคุมการขอทาน พ.ศ. 2559 ประจําปี 2561 รุ่นที่ 1 เพื่อพัฒนาศักยภาพของผู้ปฏิบัติงานในการควบคุม คุ้มครอง และพัฒนาคุณภาพชีวิตผู้ทําการขอทาน และ 3) ผลการขับเคลื่อนการดําเนินงานจังหวัดปลอดขอทาน โดยในปี 2562 กระทรวง พม. ได้กําหนดให้นโยบายจังหวัดปลอดขอทาน เป็นนโยบายเร่งด่วน (Flagship Project) ที่ต้องเร่งดําเนินการ โดยกําหนดพื้นที่นําร่องจํานวน 6 จังหวัด ได้แก่ จังหวัดสิงห์บุรี ปราจีนบุรี ลําพูน พัทลุง บุรีรัมย์ และสุโขทัย พร้อมทั้งมีจังหวัดที่ร่วมประกาศเจตนารมณ์จังหวัดปลอดขอทานอีก 11 จังหวัด ได้แก่ จังหวัดตรัง บึงกาฬ นครพนม ปัตตานี พังงา น่าน เพชรบูรณ์ แพร่ ราชบุรี แม่ฮ่องสอน และหนองบัวลําภู ทั้งนี้ สําหรับจังหวัดอื่นๆ ให้ดําเนินการรณรงค์ประชาสัมพันธ์การดําเนินงานอย่างจริงจัง เพื่อให้มีผู้ทําการขอทานลดลงอย่างน้อยร้อยละ 10
พลเอก อนันตพรกล่าวต่อไปว่า นอกจากนี้ ที่ประชุมยังได้พิจารณาเห็นชอบการแต่งตั้งคณะอนุกรรมการควบคุม การขอทาน กรุงเทพมหานคร เพื่อให้เกิดการบูรณาการดําเนินงานร่วมกันในการควบคุม คุ้มครอง และพัฒนาคุณภาพชีวิต ผู้ทําการขอทาน ทั้งในระดับนโยบายและการปฏิบัติงานได้อย่างมีประสิทธิภาพและเป็นเอกภาพ
"กระทรวง พม. พร้อมขับลื่อนการดําเนินงานตามแผนขับเคลื่อนการควบคุมการขอทาน ฉบับที่ 1 พ.ศ. 2562–2564 ร่วมกับภาคีเครือข่ายทุกภาคส่วนทั้งภาครัฐ ภาคเอกชน ภาคประชาสังคม และชุมชนท้องถิ่น ภายใต้ยุทธศาสตร์ชาติ 20 ปี เพื่อการสร้างโอกาสและความเสมอภาคทางสังคม พร้อมทั้งพัฒนาและส่งเสริมผู้แสดงความสามารถอย่างมีศักยภาพ สู่คุณภาพชีวิตที่ดี ให้สามารถพึ่งพาตนเองและดํารงชีวิตอยู่ในสังคมได้อย่างมีคุณค่าและศักดิ์ศรีความเป็นมนุษย์ต่อไป”พลเอก อนันตพรกล่าวในตอนท้าย
รัฐบาลไทย-ข่าวทำเนียบรัฐบาล-นายกรัฐมนตรีร่วมปักธง เข้มกฎหมายควบคุมเครื่องดื่มแอลกอฮอลล์ สู่ทศวรรษ 2 พร้อมเยี่ยมชมบูธนิทรรศการของกระทรวงสาธารณสุข
วันอังคารที่ 13 กุมภาพันธ์ 2561
นายกรัฐมนตรีร่วมปักธง เข้มกฎหมายควบคุมเครื่องดื่มแอลกอฮอลล์ สู่ทศวรรษ 2 พร้อมเยี่ยมชมบูธนิทรรศการของกระทรวงสาธารณสุข
นายกรัฐมนตรีปักธง เข้มพระราชบัญญัติควบคุมเครื่องดื่มแอลกอฮอล์ พ.ศ. 2551 ก้าวสู่ทศวรรษที่ 2 ปกป้องเยาวชน นักดื่มหน้าใหม่ ให้ห่างไกล ลด ละ เลิก เครื่องดื่มแอลกอฮอลล์
วันนี้ (13 กุมภาพันธ์ 2561) เวลา 08.45 น. บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรี ร่วมปักธงแสดงสัญลักษณ์ความรัก ความห่วงใย และความปรารถนาดี จากรัฐบาลสู่ เยาวชนและสังคม ผ่านกิจกรรม “1 ทศวรรษ พระราชบัญญัติควบคุมเครื่องดื่มแอลกอฮอล์ พ.ศ. 2551” โดยมีพลเอกฉัตรชัย สาริกัลยะ รองนายกรัฐมนตรี และศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นําเยี่ยมชมบูธนิทรรศการ
โอกาสนี้ รัฐมนตรีว่าการกระทรวงสาธารณสุข กล่าวรายงานว่า พระราชบัญญัติควบคุมเครื่องดื่มแอลกอฮอล์ พ.ศ. 2551 จะมีผลใช้บังคับครบ 10 ปี ในวันที่ 14 กุมภาพันธ์ 2561 นี้ และก้าวสู่ทศวรรษที่ 2 ของพระราชบัญญัติควบคุมเครื่องดื่มแอลกอฮอล์ พ.ศ. 2551 รัฐบาลและกระทรวงสาธารณสุขมีเป้าหมายที่จะเพิ่มความเข้มในการปกป้องเด็กและนักดื่มหน้าใหม่ คือเยาวชนและสตรีที่เพิ่มขึ้นอย่างต่อเนื่อง และเพิ่มการดูแลรักษาผู้ติดแอลกอฮอลล์ ให้ลด ละ เลิก รวมถึงพัฒนากฎหมายตามพระราชบัญญัติควบคุมเครื่องดื่มแอลกอฮอล์ พ.ศ. 2551 ให้ครอบคลุมและทันสมัยต่อสถานการณ์การเปลี่ยนแปลงของปัจจุบันและในอนาคต
ทั้งนี้ สําหรับมาตรการควบคุมเครื่องดื่มแอลกอฮอล์ที่ผ่านมา เพื่อช่วยลดปัญหาและผลกระทบด้านสังคม เศรษฐกิจ ตลอดจนช่วยป้องกันเด็กและเยาวชนไทยให้ห่างไกล รู้เท่าทัน รวมทั้งตระหนักถึงพิษภัยของเครื่องดื่มแอลกอฮอล์ไม่ให้เข้าถึงได้โดยง่าย ซึ่งดําเนินงานมาอย่างต่อเนื่อง เช่น ห้ามจําหน่ายในสถานที่ราชการ สถานศึกษาและสถานีขนส่ง เป็นต้น พร้อมห้ามจําหน่ายเครื่องดื่มแอลกอฮอล์ในเวลาอื่น นอกจากเวลา 11.00–14.00 น. และ 17.00 – 24.00 น. หากฝ่าฝืนมีโทษจําคุกไม่เกิน 6 เดือน หรือปรับไม่เกิน 10,000 บาท หรือทั้งจําทั้งปรับ ห้ามจําหน่ายเครื่องดื่มแอลกอฮอล์แก่บุคคลซึ่งมีอายุต่ํากว่า 20 ปีบริบูรณ์ มีโทษจําคุกไม่เกิน 1 ปี หรือปรับไม่เกิน 20,000 บาท หรือทั้งจําทั้งปรับ จํากัดสถานที่ห้ามบริโภคเครื่องดื่มแอลกอฮอล์ ห้ามลดราคาเพื่อประโยชน์ในการส่งเสริมการขาย และห้ามโฆษณาเครื่องดื่มแอลกอฮอล์หรือแสดงชื่อ เครื่องหมายของเครื่องดื่ม อันเป็นการอวดอ้างสรรพคุณ ชักจูงให้ผู้อื่นดื่มโดยตรงหรือโดยอ้อม หากฝ่าฝืนมีโทษจําคุกไม่เกิน 1 ปี หรือปรับไม่เกิน 500,000 บาท หรือทั้งจําทั้งปรับ
จากนั้น นายกรัฐมนตรีได้ทดลองเดินในอุปกรณ์ การตรวจวัดระดับแอลกอฮอล์ที่กระทรวงสาธารณสุขนํามาจัดนิทรรศการเพื่อวัดประสิทธิภาพการทรงตัว พร้อมกล่าวว่า แอลกอฮอล์เป็นปัญหาหลักของสังคมไทย ทําให้เกิดปัญหาอย่างอื่นตามมาเช่น อุบัติเหตุทางรถยนต์ ซึ่งพระราชบัญญัติควบคุมฯ ดังกล่าว จะช่วยลดความรุนแรงในสังคม นําไปสู่การลดอุบัติเหตุทางรถยนต์และอื่น ๆ ที่เกิดขึ้นได้ พร้อมกันนี้กลุ่มเยาวชนและนักเรียนได้มอบช่อดอกกุหลาบสีขาวเพื่อเป็นกําลังใจให้แก่นายกรัฐมนตรี เนื่องในเดือนกุมภาพันธ์เป็นเดือนแห่งความรักด้วย ซึ่งนายกรัฐมนตรีได้กล่าวขอบคุณและขอให้เป็นเด็กดีตั้งใจเรียน
อนึ่ง ผู้สนใจสอบถามข้อมูลเพิ่มเติมได้ที่กระทรวงสาธารณสุข 02-590-1401-2 หรือ www.pr.moph.go.th
...........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไวรัสโควิด-19 สามารถติดต่อทางกระแสเลือดได้หรือไม่ ??
วันพฤหัสบดีที่ 30 เมษายน 2563
ไวรัสโควิด-19 สามารถติดต่อทางกระแสเลือดได้หรือไม่ ??
ไวรัสโควิด-19 ติดต่อทางกระแสเลือดได้หรือไม่ ??
Q : ไวรัสโควิด-19 สามารถติดต่อทางกระแสเลือดได้หรือไม่ ??
A : ที่ผ่านมาพบว่าเชื้อไวรัสฯ มีการตรวจพบในเลือด แต่ยังไม่มีรายงานการติดต่อโดยการให้เลือดแต่อย่างใด อย่างไรก็ตามกลุ่มเสี่ยงที่ป่วยติดเชื้อไวรัสโควิด-19 ที่รักษาหายแล้ว ควรงดบริจาคเลือดอย่างน้อย 28 วัน
รัฐบาลไทย-ข่าวทำเนียบรัฐบาล-​กกจ. เผย จะไปทำงานในเกาหลี ต้องตรวจสุขภาพก่อนขอวีซ่าและกักตัว 14 วันเมื่อไปถึง [กระทรวงแรงงาน]
วันจันทร์ที่ 25 พฤษภาคม 2563
​กกจ. เผย จะไปทํางานในเกาหลี ต้องตรวจสุขภาพก่อนขอวีซ่าและกักตัว 14 วันเมื่อไปถึง [กระทรวงแรงงาน]
​กกจ. เผย จะไปทํางานในเกาหลี ต้องตรวจสุขภาพก่อนขอวีซ่าและกักตัว 14 วันเมื่อไปถึง
นายสุชาติ พรชัยวิเศษกุล อธิบดีกรมการจัดหางาน เผย สถานเอกอัครราชทูตสาธารณรัฐเกาหลีประจําประเทศไทย แจ้งเพิ่มเติมเอกสารเพื่อประกอบการยื่นขอตรวจลงตรา (วีซ่า) ตามมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID - 19) แก่แรงงานต่างชาติที่จะเข้าไปทํางานในสาธารณรัฐเกาหลี ดังนี้ 1.ใบรับรองแพทย์ (Medical Certificate) ที่มีระยะเวลาไม่เกิน 48 ชั่วโมง ในวันยื่นคําร้องขอวีซ่านอกเหนือจากหนังสือรับรองการตรวจสุขภาพ แบบ ค ตามประกาศกรมการจัดหางาน เรื่อง การตรวจสุขภาพคนหางานที่จะไปทํางานต่างประเทศ ลงวันที่ 22 มิถุนายน พ.ศ.2560 2.แบบรายงานสุขภาพ (Health Condition Report Form) และหนังสือแสดงความยินยอมการกักตนเอง โดยคนหางานต้องเข้ารับการสัมภาษณ์เกี่ยวกับสุขภาพ พร้อมลงลายมือชื่อรับรองตนเองในวันรับวีซ่า
อธิบดีกรมการจัดหางานกล่าวเพิ่มเติมว่า สถานเอกอัครราชทูตสาธารณรัฐเกาหลีประจําประเทศไทย จะใช้เวลาพิจารณาออกวีซ่า ไม่น้อยกว่า 14 วัน ตามมาตรการเฝ้าระวัง และขอให้แรงงานไทยตรวจสุขภาพตามที่สถานเอกอัครราชทูตสาธารณรัฐเกาหลีประจําประเทศไทย ระบุไว้ ซึ่งหากสถานการณ์การแพร่ระบาดฯ คลี่คลายลงหรือเข้าสู่ภาวะปกติ กรมการจัดหางานจะแจ้งยกเลิกการตรวจสุขภาพแรงงานไทยตามรายการดังกล่าวให้ทราบอีกครั้ง สอบถามรายละเอียดเพิ่มเติมได้ที่ กองบริหารแรงงานไทยไปต่างประเทศ โทร.022456706 สํานักงานจัดหางานจังหวัดทุกจังหวัด และสํานักงานจัดหางานกรุงเทพมหานครพื้นที่ 1-10
รัฐบาลไทย-ข่าวทำเนียบรัฐบาล-กระทรวงดิจิทัลฯ ลงพื้นที่ “ศูนย์ดิจิทัลบ้านเดื่อ” หนุนชุมชนสร้างรายได้ผ่านระบบออนไลน์ เสริมเศรษฐกิจท้องถิ่น
วันจันทร์ที่ 5 กุมภาพันธ์ 2561
กระทรวงดิจิทัลฯ ลงพื้นที่ “ศูนย์ดิจิทัลบ้านเดื่อ” หนุนชุมชนสร้างรายได้ผ่านระบบออนไลน์ เสริมเศรษฐกิจท้องถิ่น
กระทรวงดิจิทัลฯ
กระทรวงดิจิทัลฯ ส่งเสริมการใช้ดิจิทัลพัฒนาเศรษฐกิจและสังคมทุกชุมชนทั่วประเทศ พร้อมลงพื้นที่ดู“ศูนย์ดิจิทัลชุมชนบ้านเดื่อ” จ.หนองคาย สร้างความรู้ความเข้าใจแก่ประชาชนใช้ประโยชน์เทคโนโลยีดิจิทัลยกระดับเศรษฐกิจในชุมชน
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า กระทรวงดิจิทัลฯ มีนโยบายส่งเสริมชุมชนให้มีแหล่งเรียนรู้ที่เรียกว่า “ศูนย์การเรียนรู้ ICT ชุมชน” ในทุกจังหวัดทั่วประเทศมาตั้งแต่ปี 2550 จนถึงปัจจุบัน และได้ยกระดับขึ้นเป็น “ศูนย์ดิจิทัลชุมชน” เพื่อเป็นแหล่งการเรียนรู้สําหรับประชาชน ให้เข้าถึง เข้าใจ การใช้เทคโนโลยีดิจิทัล ส่งเสริมการสร้างรายได้ สร้างอาชีพ รวมทั้งอํานวยความสะดวกในการเข้าถึงบริการภาครัฐให้กับชุมชนต่างๆ ทั่วประเทศ และพร้อมก้าวสู่สังคมยุค “ไทยแลนด์ 4.0”
สําหรับจังหวัดหนองคาย ได้รับการติดตั้งศูนย์ดิจิทัลชุมชน รวม 17 ศูนย์ ซึ่งศูนย์ดิจิทัลชุมชนบ้านเดื่อ เป็น 1 ใน 17 ศูนย์ จัดตั้งขึ้นในปี 2554 โดยตลอดระยะเวลาที่ผ่านมา กลุ่มประชาชนในชุมชนและผู้นําชุมชน ได้ตระหนักถึงความสําคัญของเทคโนโลยีดิจิทัลซึ่งเป็นส่วนสําคัญในการพัฒนาทั้งด้านเศรษฐกิจและสังคมของจังหวัดในภาพรวม จึงได้มีการบํารุงรักษาอุปกรณ์ให้สามารถใช้งานได้อย่างสมบูรณ์จนถึงปัจจุบัน
ศูนย์ดิจิทัลชุมชนบ้านเดื่อ มีบทบาทสําคัญต่อชุมชนหลายด้าน ทั้งเป็นศูนย์ฝึกอบรมการประกอบอาชีพของประชาชนในชุมชน โดยมีวิทยากรเป็นผู้ดูแลศูนย์ฯ ดําเนินงานภายใต้การสนับสนุนของเทศบาลตําบลบ้านเดื่อ ซึ่งได้มีการส่งเสริมให้ประชาชนเข้าถึงการสื่อสารออนไลน์อย่างทั่วถึง ด้วยการเปิดสัญญาณฟรีไวไฟ (Free Wi-Fi) ให้ประชาชนได้ใช้ และมีการสนับสนุนการเชื่อมโยงการให้บริการทางการแพทย์ผ่านระบบออนไลน์ ระหว่างโรงพยาบาลชุมชนย่อยกับแพทย์ผู้เชี่ยวชาญ โดยมีสถานพยาบาลตั้งอยู่บริเวณเดียวกับศูนย์ฯ อีกทั้งมีการจัดทําคิวอาร์โค้ด (QR CODE) ให้กับผู้ประกอบการนําเสนอเรื่องราว และวิธีการขายสินค้าเกษตรอินทรีย์ ผ่านช่องทางต่างๆ อาทิ เฟซบุ๊ก และช่องทางอื่นๆ ตลอดจนเป็นศูนย์ส่งเสริมเศรษฐกิจดิจิทัล เช่น การขายสินค้าผ่านระบบออนไลน์ สร้างรายได้ให้กับคนในชุมชนหลายล้านบาท อาทิ การจําหน่ายข้าวไรท์เบอรี่เลิศรัตน์ เป็นต้น นอกจากนี้ ชุมชนบ้านเดื่อ กําลังพัฒนาเป็นแหล่งท่องเที่ยวชุมชนไปจนถึงการพัฒนากลุ่มชาวบ้านในการทําปลาแดดเดียว จากปลานิลแม่น้ําโขง เป็นต้น
ทั้งนี้ ศูนย์ดิจิทัลชุมชนทั่วประเทศไม่เพียงแต่การสร้างประโยชน์ให้ประชาชนรู้เท่าทันเทคโนโลยีดิจิทัลเท่านั้น แต่ยังสร้างประโยชน์ในการส่งเสริมให้เกิดระบบพาณิชย์อิเล็กทรอนิกส์ระดับชุมชน ผลักดันให้เกิดรายได้ของผู้คนในพื้นที่ ยกระดับเศรษฐกิจชุมชน ส่งต่อไปยังการเป็นสังคมดิจิทัล ลดความเลื่อมล้ําอย่างเป็นรูปธรรม
********************
รัฐบาลไทย-ข่าวทำเนียบรัฐบาล-ธอส. แจ้งปิดให้บริการธุรกรรมทุกประเภทเป็นการชั่วคราว 12 – 13 ส.ค. 60 เพื่อพัฒนาและเพิ่มประสิทธิภาพการบริการ
วันจันทร์ที่ 7 สิงหาคม 2560
ธอส. แจ้งปิดให้บริการธุรกรรมทุกประเภทเป็นการชั่วคราว 12 – 13 ส.ค. 60 เพื่อพัฒนาและเพิ่มประสิทธิภาพการบริการ
ธอส.แจ้งปิดให้บริการธุรกรรมทุกประเภทเป็นการชั่วคราว ระหว่างวันที่ 12-13 สิงหาคม 2560 โดยสาขาในห้างสรรพสินค้าจะเปิดให้บริการตามปกติในวันจันทร์ที่ 14 สิงหาคม 2560
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ธนาคารแจ้งปิดให้บริการธุรกรรมทุกประเภทเป็นการชั่วคราว ระหว่างวันที่ 12-13 สิงหาคม 2560 โดยสาขาในห้างสรรพสินค้าจะเปิดให้บริการตามปกติในวันจันทร์ที่ 14 สิงหาคม 2560 ทั้งนี้ สาขาทั่วประเทศรวมถึงการทําธุรกรรมผ่านตู้ชําระเงินกู้ (LRM) เงินกู้ตู้ฝากเงิน (CDM) ตู้ปรับสมุดบัญชี และ ATM ทั้งตู้ ธอส.และตู้ของธนาคารอื่นจะเริ่มให้บริการได้ตามปกติตั้งแต่วันที่ 15 สิงหาคม 2560 เป็นต้นไป สําหรับช่วงเวลาปิดให้บริการดังกล่าว ลูกค้าที่ต้องการชําระหนี้เงินกู้ ธอส. สามารถใช้บริการได้ที่เคาน์เตอร์เซอร์วิสหรือตัวแทนชําระเงินอื่นๆ ได้ตามปกติ ทั้งนี้ เพื่อพัฒนาและเพิ่มประสิทธิภาพในการให้บริการธุรกรรมแบบดิจิทัลแก่ลูกค้ามากยิ่งขึ้น ธนาคารจึงขออภัยลูกค้าทุกท่านในความไม่สะดวกครั้งนี้ สอบถามรายละเอียดเพิ่มเติมได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-รอง นรม. วิษณุฯ ส่งเสริมศักยภาพหน่วยงาน ใช้ระบบฐานข้อมูลองค์กรภาคประชาสังคมระดับประเทศอย่างถูกต้อง มีประสิทธิภาพ
วันพุธที่ 12 กุมภาพันธ์ 2563
รอง นรม. วิษณุฯ ส่งเสริมศักยภาพหน่วยงาน ใช้ระบบฐานข้อมูลองค์กรภาคประชาสังคมระดับประเทศอย่างถูกต้อง มีประสิทธิภาพ
รองนายกรัฐมนตรี นายวิษณุฯ เป็นประธานการประชุมคณะกรรมการส่งเสริมและพัฒนาองค์กรภาคประชาสังคม (คสป.) ครั้งที่ 1/2563 ส่งเสริมศักยภาพหน่วยงาน ใช้ระบบฐานข้อมูลองค์กรภาคประชาสังคมระดับประเทศอย่างถูกต้อง มีประสิทธิภาพ
วันนี้ (12 กุมภาพันธ์ 2563) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการส่งเสริมและพัฒนาองค์กรภาคประชาสังคม (คสป.) ครั้งที่ 1/2563 ณ ห้องประชุม 301 ตึกบัญชาการ 1 ทําเนียบรัฐบาล พร้อมหน่วยงานที่เกี่ยวข้อง สรุปสาระสําคัญ ดังนี้
ที่ประชุมรับทราบคําสั่งนายกรัฐมนตรี ที่ 167/2562 ซึ่งมอบหมายให้ นายวิษณุ เครืองาม รองนายกรัฐมนตรี ปฏิบัติหน้าที่ประธานกรรมการ และนายเทวัญ ลิปตพัลลภ รัฐมนตรีประจําสํานักนายกรัฐมนตรี ปฏิบัติหน้าที่รองประธานกรรมการ ในคณะกรรมการส่งเสริมและพัฒนาองค์กรภาคประชาสังคม พร้อมทั้งรับทราบระบบฐานข้อมูลองค์กรภาคประชาสังคมระดับประเทศ ตามที่ได้มีการประชุมคณะอนุกรรมการพัฒนาระบบฐานข้อมูลทุติยภูมิด้านองค์กรภาคประชาสังคมระดับประเทศ ครั้งที่ 3/2561 เมื่อวันที่ 12 พฤศจิกายน 2561 โดยที่ประชุมมีมติเห็นชอบระบบฐานข้อมูลองค์กรภาคประชาสังคมระดับประเทศ โดยฝ่ายเลขานุการฯ ได้ดําเนินการส่งเสริมศักยภาพหน่วยงานผู้ใช้งานระบบฐานข้อมูลองค์กรภาคประชาสังคมระดับประเทศ เพื่อให้เจ้าหน้าที่รับผิดชอบ และหน่วยงานที่เกี่ยวข้อง มีความรู้ ความเข้าใจ ทักษะ และสามารถใช้ระบบฐานข้อมูลองค์กรภาคประชาสังคมระดับประเทศได้อย่างถูกต้อง รวมทั้งสามารถปรับปรุงบันทึกข้อมูลและรายงานผลการดําเนินงานได้อย่างถูกต้องและมีประสิทธิภาพ
พร้อมทั้งรับทราบร่างแผนปฏิบัติการด้านการส่งเสริมและพัฒนาองค์กรภาคประชาสังคม ระยะที่ 1 (พ.ศ. 2563 - 2565) ตามที่การประชุมคณะกรรมการส่งเสริมและพัฒนาองค์กรภาคประชาสังคม ครั้งที่ 2/2561 เมื่อวันที่ 2 สิงหาคม 2561 มีมติเห็นชอบร่างแผนปฏิบัติการด้านการส่งเสริมและพัฒนาองค์กร ภาคประชาสังคม ระยะที่ 1 (พ.ศ. 2561 - 2565) ก่อนเสนอสํานักงานคณะกรรมการพัฒนาการเศรษฐกิจและสังคมแห่งชาติพิจารณา ซึ่งฝ่ายเลขานุการฯ และคณะอนุกรรมการด้านแผนงานการส่งเสริมและพัฒนาองค์กรภาคประชาสังคมได้ปรับแก้ไขร่างแผนปฏิบัติการด้านการส่งเสริมและพัฒนาองค์กรภาคประชาสังคม ระยะที่ 1 (พ.ศ. 2563 - 2565) โดยมีการปรับระยะเวลาการดําเนินงานของร่างแผนปฏิบัติการฯ ให้อยู่ในช่วง พ.ศ. 2563 - 2565 เพื่อให้สอดคล้องกับแผนแม่บทภายใต้ยุทธศาสตร์ชาติ ระยะ 5 ปีแรก (พ.ศ. 2561 - 2565) และรายละเอียดอื่นตามความเห็นของสภาพัฒนาการเศรษฐกิจและสังคมแห่งชาติ
นอกจากนี้ ที่ประชุมได้พิจารณาเห็นชอบในหลักการทบทวนร่าง พ.ร.บ. ส่งเสริมและพัฒนาองค์กรภาคประชาสังคม พ.ศ. .... โดยรองนายกรัฐมนตรี ได้เน้นย้ําให้ทุกหน่วยงานที่เกี่ยวข้องบูรณาการการทํางานร่วมกันอย่างต่อเนื่อง และมอบหมายให้ฝ่ายเลขานุการฯ นําข้อสังเกตและข้อเสนอแนะของคณะกรรมการฯ ไปพิจารณาดําเนินการปรับปรุงแก้ไขในเรื่องต่าง ๆ ที่ได้หารือ ก่อนนําเสนอที่ประชุมคณะรัฐมนตรี เพื่อพิจารณาต่อไป
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-New Normal วิถีชีวิตใหม่
วันพุธที่ 13 พฤษภาคม 2563
New Normal วิถีชีวิตใหม่
โลกใบเดิมกับยุคโควิด-19
-รักษาระยะห่าง
-จํากัดจํานวนผู้ใช้ระบบขนส่งสาธารณะ
-จํากัดจํานวนคนและเว้นระยะห่างในร้านอาหาร
-พกเจลแอลกอฮอล์และล้างมือบ่อยๆ
-ใส่หน้ากากอนามัย
-ปิดฝาชักโครกเมื่อใช้เสร็จ
รัฐบาลไทย-ข่าวทำเนียบรัฐบาล-รัฐบาลเร่งเดินหน้าขจัดความยากจนอย่างยั่งยืน
วันพุธที่ 13 ธันวาคม 2560
รัฐบาลเร่งเดินหน้าขจัดความยากจนอย่างยั่งยืน
นายกรัฐมนตรีพบปะประชาชนชาวกาฬสินธุ์ ระบุรัฐบาลเร่งเดินหน้าโครงการแก้ไขปัญหาความยากจนอย่างจริงจัง ธ.ค.นี้ เพื่อขจัดความยากจน ให้ประชาชนมีอาชีพ รายได้ คุณภาพชีวิตที่ดีอย่างเป็นรูปธรรม
วันนี้ (13 ธันวาคม 2560) เวลา 11.30 น. ณ ศูนย์ศิลปวัฒนธรรมผู้ไทยผ้าไหมแพรวา เฉลิมพระเกียรติ 60 พรรษา สมเด็จพระเทพรัตนราชสุดา สยามบรมราชกุมารี พลเอก ประยุทธ์ จันทร์โอชา นายกรัฐมนตรี ลงพื้นที่ตรวจเยี่ยมพร้อมกล่าวพบปะประชาชนชาวจังหวัดกาฬสินธุ์ โดยมีนายไกรสร กองฉลาด ผู้ว่าราชการจังหวัดกาฬสินธุ์ หัวหน้าส่วนราชการ ผู้บริหารส่วนท้องถิ่น เจ้าหน้าที่ และประชาชนมารอให้การต้อนรับ
โอกาสนี้ นายกรัฐมนตรี ได้มอบเครื่องจักรกลการเกษตร และมอบโค-กระบือ ตามโครงการธนาคารโค-กระบือให้แก่ผู้แทนเกษตรกร เพื่อช่วยเหลือเกษตรกรที่ยากจนทั่วประเทศได้มีโค-กระบือ ไว้ใช้แรงงานและเพิ่มผลผลิตทางการเกษตร เป็นการช่วยเกษตรกรให้มีรายได้เพิ่มขึ้น
นายกรัฐมนตรี กล่าวพบปะกับประชาชนตอนหนึ่งว่า การลงพื้นที่ในวันนี้มาพบกับประชาชนด้วยความคิดถึง มาพูดคุยเพื่อรับฟังปัญหาต่าง ๆ พร้อมกับนําคณะรัฐมนตรีมารับฟังปัญหาจากประชาชนด้วยตนเอง และเป็นโอกาสอันดีในการเสริมสร้างความเข้าใจระหว่างกัน เพราะเครื่องจักรในการขับเคลื่อนประเทศที่สําคัญคือประชาชนทุกคนต้องร่วมมือกัน ช่วยกันขับเคลื่อน และที่สําคัญเป็นพิเศษคือต้องการทําให้จังหวัดกาฬสินธุ์มีความเป็นอยู่ที่ดีขึ้นอย่างยั่งยืน จากพื้นฐานของจังหวัดที่มีอยู่แล้ว ทั้งนี้ ทุกคนต้องปรับเปลี่ยนพฤติกรรมไปสู่ประเทศไทย 4.0 คือใช้ชีวิตอย่างมีสติ มีปัญญา ใช้สมองในการแก้ไขปัญหาในการดํารงชีวิต โดยเริ่มจากภายในจากใจของตัวเองและจากความเข้มแข็งของชุมชนของคนในท้องถิ่น ให้ประชาชนมีรายได้นํากลับมาสู่รัฐบาลซึ่งไทยแลนด์ 4.0 ไม่จําเป็นต้องใช้เทคโนโลยีเก่งอย่างเดียว และที่สําคัญต้องสร้างความเชื่อมโยงในกลุ่มพื้นที่ เช่น การส่งเสริมการท่องเที่ยวเชิงธรรมชาติ ต่อยอดภูมิปัญญาท้องถิ่นที่มีอยู่แล้ว เช่น ผ้าไหมแพรวา พร้อมปรับเปลี่ยนพฤติกรรมการทําเกษตร อย่าทําเกษตรเชิงเดี่ยวเพราะไม่สามารถทําให้หลุดพ้นจากความยากจนได้ ต้องปลูกพืชเสริมสร้างความแตกต่างการทําการเกษตรที่เพียงพอกับความต้องการของตลาด
นายกรัฐมนตรีกล่าวยืนยันว่า รัฐบาลทํางานเพื่อประชาชน และให้ความสําคัญในการดูแลคนจนและผู้มีรายได้น้อยเพื่อสร้างความเท่าเทียมและการเข้าถึงโอกาสโดยไม่ได้ปิดกั้นใคร ใครจะวิพากษ์วิจารณ์ถือเป็นสิทธิส่วนบุคคลไม่ได้ห้าม แต่ต้องอยู่ภายใต้กระบวนการของกฎหมาย ซึ่งต้องอยู่ภายใต้กฎหมายเดียวกันอย่างเท่าเทียมกัน
นายกรัฐมนตรีกล่าวต่อไปว่า นายกรัฐมนตรีก็เป็นประชาชนคนหนึ่ง จําเป็นต้องทําให้ทุกคนปลอดภัยนําไปสู่ประชาธิปไตยที่สมบูรณ์ เพื่อความมั่นคงมั่งคั่งอย่างยั่งยืน ไม่ทิ้งใครไว้ข้างหลังโดยรัฐบาลจะเดินหน้าโครงการแก้ไขปัญหาความยากจนอย่างจริงจังในเดือนธันวาคมนี้ เพื่อขจัดความยากจนตามแบบอย่างประเทศจีนที่ทําสําเร็จภายใน 5 ปี เพื่อให้ประชาชนมีอาชีพมีรายได้และมีคุณภาพชีวิตที่ดีอย่างเป็นรูปธรรมเพื่อเป็นของขวัญปีใหม่ให้กับประชาชนคนไทย
จากนั้น นายกรัฐมนตรีและคณะได้เยี่ยมชมนิทรรศการ ก่อนออกเดินทางต่อไปยังอ่างเก็บน้ําลําพะยังตอนบน ต.สงเปลือย อ.เขาวง จ.กาฬสินธุ์ ต่อไป
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. กำชับ จนท. ให้ความคุ้มครองกลุ่มนักศึกษา 8 คน ที่อาจเข้าข่ายเป็นผู้เสียหาย จากการค้ามนุษย์ หลังถูกบังคับใช้แรงงาน และถูกลวนลาม ขณะไปฝึกงานที่เกาหลีใต้
วันศุกร์ที่ 16 มิถุนายน 2560
รมว.พม. กําชับ จนท. ให้ความคุ้มครองกลุ่มนักศึกษา 8 คน ที่อาจเข้าข่ายเป็นผู้เสียหาย จากการค้ามนุษย์ หลังถูกบังคับใช้แรงงาน และถูกลวนลาม ขณะไปฝึกงานที่เกาหลีใต้
รมว.พม. กําชับ จนท. ให้ความคุ้มครองกลุ่มนักศึกษา 8 คน ที่อาจเข้าข่ายเป็นผู้เสียหาย จากการค้ามนุษย์ หลังถูกบังคับใช้แรงงาน และถูกลวนลาม ขณะไปฝึกงานที่เกาหลีใต้
วันนี้ (16 มิ.ย. 60) เวลา 08.00 น.นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 652/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีนักศึกษาจากวิทยาลัยเกษตรและเทคโนโลยีเชียงราย จํานวน 8 คน ได้เข้าร้องเรียนศูนย์ดํารงธรรม หลังเดินทางกลับมายังประเทศไทยก่อนกําหนด ว่าได้ไปฝึกงานตามโครงการศึกษาฝึกงานที่ทางวิทยาลัยร่วมกับองค์กรนิติบุคคลประเทศเกาหลีใต้ โดยการไปทํางานที่ประเทศเกาหลีใต้ในครั้งนี้ ไม่ตรงกับสายงานที่เรียนมา นอกจากนี้ ยังถูกใช้แรงงานหนัก ในขณะที่นักศึกษาหญิงถูกลวนลามทางเพศ จึงได้พากันหนีไปขอความช่วยเหลือจากสถานเอกอัครราชทูตไทย ณ กรุงโซล ให้ช่วยส่งตัวกลับประเทศไทย นั้น ล่าสุด พัฒนาสังคมและความมั่นคงของมนุษย์จังหวัดเชียงราย (พมจ.เชียงราย) พร้อมด้วยทีมสหวิชาชีพได้ร่วมกันตรวจสอบข้อเท็จจริงในเบื้องต้น พบว่ากลุ่มนักศึกษาดังกล่าว เป็นชาย 5 คน และหญิง 3 คน อายุระหว่าง 19-24 ปี โดยได้เดินทางไปฝึกงานที่ประเทศเกาหลีใต้ตั้งแต่วันที่ 24 มีนาคม 2560 จนถึงวันที่ 14 มิถุนายน 2560 และถูกหลอกลวงไปแสวงหาประโยชน์จากการบังคับใช้แรงงานเยี่ยงทาสและถูกลวนลามทางเพศ ดังนั้นนักศึกษากลุ่มนี้อาจเข้าข่ายเป็นผู้เสียหายจากการค้ามนุษย์ โดยทีมสหวิชาชีพจะมีการดําเนินการตรวจสอบข้อเท็จจริงและคัดแยกผู้เสียหายอย่างละเอียดอีกครั้ง
"ตนได้กําชับให้ข้าราชการหน่วยงานของ พม.จังหวัดเชียงราย ได้ให้การช่วยเหลือคุ้มครองสวัสดิภาพนักศึกษาทั้ง 8 คนโดยเร่งด่วนแล้ว ทั้งนี้ จะดูแลเรื่องที่พักที่ปลอดภัย การคุ้มครองและพิทักษ์สิทธิตามกฎหมาย เพื่อนําไปสู่การนําตัวผู้กระทําผิดมาลงโทษต่อไป”พลตํารวจเอก อดุลย์กล่าวในตอนท้าย
รัฐบาลไทย-ข่าวทำเนียบรัฐบาล-ดร.พิเชฐฯ ร่วมเปิดนิทรรศการ Japan Wireless Expo ฉลอง 130 ปี ความสัมพันธ์ไทย-ญี่ปุ่น
วันจันทร์ที่ 8 พฤษภาคม 2560
ดร.พิเชฐฯ ร่วมเปิดนิทรรศการ Japan Wireless Expo ฉลอง 130 ปี ความสัมพันธ์ไทย-ญี่ปุ่น
ดร.พิเชฐฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมกล่าวในพิธีเปิดนิทรรศการงานและสัมมนา Japan Wireless Expo จัดขึ้นเพื่อเป็นการเฉลิมฉลองเนื่องในโอกาสครบรอบ 130 ปี ความสัมพันธ์ทางการทูตระหว่างไทยและญี่ปุ่น ซึ่งกระทรวงกิจการภายในและการสื่อสาร ประเทศญี่ปุ่น รวมทั้งเป็นการแบ่งปันความรู้และความเชี่ยวชาญด้านเทคโนโลยีไร้สายที่ทันสมัย ซึ่งภายในงานประกอบไปด้วยการจัดนิทรรศการและการสัมมนาในหัวข้อ การตรวจคลื่นความถี่ (Spectrum Monitoring) การป้องกันภัยพิบัติ และกิจการด้านอวกาศและการคมนาคม นอกจากนี้ ดร.พิเชฐฯ ยังได้เชิญ คุณจิโร อาคามะ (Mr. Jiro AKAMA) รัฐมนตรีช่วยว่าการกระทรวงกิจการภายในและการสื่อสารของประเทศญี่ปุ่น และคณะไปเยี่ยมชมโครงการ Eastern Economic Corridor (EEC) และโครงการ Digital Park ที่ อ.ศรีราชา จ.ชลบุรี ในโอกาสหน้า ณ โรงแรมพูลแมน กรุงเทพ แกรนด์ สุขุมวิท กรุงเทพฯ
**************************